CELEX: 62018CN0049
Language: hr
Date: 2018-01-26 00:00:00
Title: Predmet C-49/18: Zahtjev za prethodnu odluku koji je 26. siječnja 2018. uputio Tribunal Superior de Justicia de Cataluña (Španjolska) – Carlos Escribano Vindel protiv Ministerio de Justicia

30.4.2018   
            
            
               HR
            
            
               Službeni list Europske unije
            
            
               C 152/6
            
         Zahtjev za prethodnu odluku koji je 26. siječnja 2018. uputio Tribunal Superior de Justicia de Cataluña (Španjolska) – Carlos Escribano Vindel protiv Ministerio de Justicia
   (Predmet C-49/18)
   (2018/C 152/08)
   Jezik postupka: španjolski
   
      Sud koji je uputio zahtjev
   
   Tribunal Superior de Justicia de Cataluña
   
      Stranke glavnog postupka
   
   
      Tužitelj: Carlos Escribano Vindel
   
      Tuženik: Ministerio de Justicia
   
      Prethodna pitanja
   
   
               1.
            
            
               Treba li opće načelo prava Unije o zabrani bilo kakve diskriminacije tumačiti na način da mu se ne protivi nacionalni propis poput članka 31. stavka 1. Zakona 39/2010 od 22. prosinca o Državnom proračunu za 2011. godinu, koji utvrđuje različite postotke smanjenja [plaće], koja su se pokazala većim opterećenjem za suce koji imaju manja primanja, zahtijevajući od njih veću žrtvu u svrhu potpore javnog duga? (načelo nediskriminacije)
            
         
               2.
            
            
               Treba li opće načelo prava Unije o očuvanju neovisnosti sudova primjerenom i stabilnom plaćom sudaca, koja je u skladu s njihovim dužnostima, tumačiti na način da mu se protivi nacionalni propis poput članka 31. stavka 1. Zakona 39/2010 od 22. prosinca o Državnom proračunu, koji ne uzima u obzir prirodu dužnosti koju suci obavljaju, staž i važnost njihovih zaduženja te, u svrhu potpore javne potrošnje, predstavlja veće opterećenje za one suce koji imaju manje prihode? (načelo neovisnosti sudova)